Արցախը դարձյալ լուրերի կիզակետում է հայտնվել եւ նախկին առաջնորդների անուններն են շոշափվում: Եթե որեւէ մեկը ժամանակ տրամադրի կամ հակված լինի հետեւելու բլոգներում կամ սոցցանցերում հայտնված գրություններին, ապա կարող է անկասկած զգալ ժողովրդի զարկերակը: Ընդհանուր կարծիքս այն է, որ ժողովուրդը սովորաբար ներող չէ: Ավելին, վրեժխնդիր է: Կարիք չկա անպատասխանատու հայտարարությունների կամ քաղաքական մեկնաբանությունների: Սառը մտածող գլուխներ են անհրաժեշտ: Նման իրավիճակներում մարդիկ իրենց հայացքն են ուղղում վարչապետին, կամ իշխանության մյուս անդամներին, ինչպես օրինակ նախագահին, որի լռությունը զգալի է ներկայիս ընթացող բանավեճերում: